**SOALAN NO. 362**

**PEMBERITAHUAN PERTANYAAN BAGI JAWAPAN BUKAN LISAN**

**MESYUARAT KEDUA, DEWAN RAKYAT**

**PENGGAL KEEMPAT, PARLIMEN KETIGA BELAS**

**MAJLIS MESYUARAT DEWAN RAKYAT**

**PERTANYAAN : JAWAB BUKAN LISAN**

**DARIPADA : TUAN HAJI NASRUDIN BIN HASSAN**

**(TEMERLOH) IDRIS BIN HAJI AD**

**[BUKIT GANTANG]**

**TARIKH : 16 MEI 2016 (ISNIN)16 19JUN 2014 (ISNIN)**

**SOALAN :**

**Tuan Haji Nasrudin bin Hassan [ Temerloh ]** minta **MENTERI PEMBANGUNAN WANITA, KELUARGA DAN MASYARAKAT** menyatakan bilangan kes penderaan isteri terhadap suami dan faktor-faktor yang menyebabkan ia berlaku.

**n Idris bin Haji AhmPEMBANGUNAN WANITA, KELUA**

**JAWAPAN: YB DATO’ SRI ROHANI ABDUL KARIM, MENTERI PEMBANGUNAN WANITA, KELUARGA DAN MASYARAKAT**

Tuan Yang Dipertua,

Kementerian Pembangunan Wanita, Keluarga dan Masyarakat (KPWKM) amat prihatin dan memandang serius akan kes keganasan rumah tangga yang berlaku di negara ini. Sesungguhnya sebarang konflik dan cabaran rumah tangga perlu diselesaikan dengan cara berhemah dan bijak tanpa melibatkan keganasan berbentuk fizikal, psikologi, emosi dan mental.

Bagi menangani kes-kes keganasan rumah tangga, Akta Keganasan Rumah Tangga (AKRT) telah digubal pada tahun 1994. Akta ini memberi perlindungan bukan sahaja kepada isteri malahan suami sekiranya menjadi mangsa keganasan rumah tangga. Berdasarkan statistik Jabatan Kebajikan Masyarakat (JKM) sebanyak 42 kes penderaan telah berlaku ke atas suami dari tahun 2013 hingga 2015. Pecahan kes adalah seperti berikut:

Tahun 2013 - 3 kes

Tahun 2014 - 11 kes

Tahun 2015 - 28 kes

**Jumlah - 42 kes**

Antara faktor utama yang menyebabkan keganasan rumah tangga yang dilaporkan mangsa kepada JKM adalah seperti berikut:

1. Perselisihan faham pasangan suami-isteri mengenai sesuatu hal yang menyentuh perasaan atau menyakitkan hati ;
2. Sikap panas baran pasangan yang mudah melepaskan kemarahan dengan kata-kata kasar, ugutan dan tindakan fizikal ;
3. Kes penagihan dadah yang menyebabkan tiada tanggungjawab terhadap keluarga seperti mencari nafkah, perbelajaan harian, pakaian dan persekolahan anak-anak
4. Masalah kewangan dalam keluarga ; dan
5. Perasaan cemburu terhadap tingkah laku pasangan dengan orang lain.